CELEX: C2005/229/16
Language: lv
Date: 2005-09-17 00:00:00
Title: Lieta C-280/05: Prasība pret Itālijas Republiku, ko Eiropas Kopienu Komisija iesniedza 2005. gada 11 jūlijā

17.9.2005   
            
            
               LV
            
            
               Eiropas Savienības Oficiālais Vēstnesis
            
            
               C 229/8
            
         Prasība pret Itālijas Republiku, ko Eiropas Kopienu Komisija iesniedza 2005. gada 11 jūlijā
   (Lieta C-280/05)
   (2005/C 229/16)
   tiesvedības valoda — itāļu
   Eiropas Kopienu Tiesā 2005. gada 11. jūlijā izskatīšanai ir iesniegta prasība pret Itālijas Republiku, ko cēla Eiropas Kopienu Komisija, kuru pārstāv V. di Buči [V. Di Bucci] un E. Rigini [E. Righini], pārstāvji, kas norādīja adresi Luksemburgā.
   Prasītājas prasījumi Tiesai ir šādi:
   
               1)
            
            
               atzīt, ka, noteiktajā termiņā neveicot visus vajadzīgos pasākumus, lai no saņēmējiem atgūtu valsts atbalstu, kas par nelikumīgu un nesaderīgu ar kopējo tirgu atzīts ar Komisijas 2004. gada 30. marta Lēmumu 2004/800/EK par valsts atbalsta shēmu, ko ievieš Itālija saistībā ar steidzamiem noteikumiem nodarbinātības jomā (izziņots 2004. gada 1. aprīlī ar dokumenta numuru K(2004) 930), OV L 352, 27.11.2004., 10. lpp.), vai, jebkurā gadījumā, nedarot šos pasākumus zināmus Komisijai, Itālijas Republika nav izpildījusi pienākumus, ko tai uzliek šī lēmuma 2., 3. un 4. pants un EK līgums;
            
         
               2)
            
            
               piespriest Itālijas Republikai atlīdzināt Eiropas Kopienu Komisijas tiesāšanās izdevumus.
            
         Pamati un galvenie argumenti
   Komisijas lēmums uzliek Itālijai par pienākumu atcelt 1. pantā minēto atbalsta shēmu, veikt “visus nepieciešamos pasākumus, lai atgūtu 1. pantā minēto saņēmējam nelikumīgi piešķirto valsts atbalstu”, un “no lēmuma pieņemšanas dienas apturētu jau apstiprināto, bet vēl neizmaksāto valsts atbalstu nodrošināšanu”. Turklāt Itālijai divu mēnešu laikā pēc Lēmuma izziņošanas ir jādara Komisijai zināmi “pasākumi, kas veikti, lai izpildītu šo lēmumu”.
   Lēmums izziņots 2004. gada 1. aprīlī; termiņš Lēmuma izpildei beidzās 2004. gada 1. jūnijā.
   Attiecībā uz pienākumu atgūt nelikumīgi izmaksāto valsts atbalstu, jāatzīst, ka, beidzoties termiņam, Itālijas Republika Komisijai nav darījusi zināmus veiktos pasākumus, lai šo pienākumu izpildītu, un ka tā nav atbildējusi uz Komisijas lūgumu sniegt informāciju.
   Ir acīmredzams, ka Itālijas Republika, noteiktajā termiņā neveicot vajadzīgos pasākumus, lai atceltu ar Komisijas Lēmumu par nelikumīgu un ar kopējo tirgu nesaderīgu atzītu valsts atbalsta shēmu un atgūtu valsts atbalstu, kas saņēmējiem piešķirts, pamatojoties uz šo shēmu, vai, jebkurā gadījumā, nedarot šos pasākumus zināmus Komisijai, nav izpildījusi tai ar Lēmumu uzliktos pienākumus un turpina pārkāpt EKL 249. panta 4. punktu un Lēmuma 2., 3. un 4. pantu.